સોમનાથ ખાતે પર્વ નિમિતે આગામી તા.10 થી તા.14 દરમ્યાન સોમનાથ મંદિર મુકામે બ્હોળી સંખ્યામા યાત્રાળુઓ એકત્રિત થનાર હોય અને તેમની અવર-જવરના કારણે અકસ્માતનો કોઈ બનાવ બનવા ન પામે અને લોકોની સલામતિ જળવાઈ રહે તે માટે તા.12 ના રોજ છ કલાક થી તા.14 ના રોજ રાત્રીના આઠ કલાક સુધી વાહનોના પ્રવેશ ઉપર પ્રતિબંધ મુકવા અંગેનું જાહેરનામુ બહાર પાડવામાં આવેલ છે. પોલીસ, મેડીકલ તથા અન્ય સરકારી વાહનો તેમજ એસ.ટી.બસો તથા ટુ વ્હીલર સિવાય તમામ વાહનો સફારી હોટલ બાયપાસ તરફથી તમામ પ્રકારના વાહનો એક માર્ગીય રીતે વેણેશ્ર્વરના રસ્તે થઈ ગૌરીકુંડ પાસેના પાર્કીંગ સ્થળે પાર્ક કરવા, ગૌરીકુંડ પાસેના પાર્કીંગમા પાર્ક થયેલા વાહનો પરત જતી વખતે ગુડલક સર્કલ થઈ બહાર જઈ શકશે. આ રીતે આવક-જાવક બન્ને વન-વે રસ્તાઓ રહેશે. એસ.ટી.બસ હાલના ચાલુ રસ્તા પ્રમાણે ગુડલક સર્કલથી પ્રભાસ પાટણ એસ.ટી.બસ સ્ટેન્ડ સુધી તેમજ ટુ-વ્હીલર ગુડલક સર્કલથી વેણેશ્ર્વર ખાતે થયેલ પાર્કીંગ સ્થળ સુધી જઈ રહેશે.